S-543/2018

Mál þetta, sem dómtekið var 29. nóvember síðastliðinn, var höfðað með ákæru lögreglustjórans á höfuðborgarsvæðinu, útgefinni 28. ágúst síðastliðinn, á hendur F-kvk-þgf A-kvk-þgf J-kvk-þgf, kt. 000000-0000, [...], Reykjavík, „fyrir eftirtalin brot:

I

Þjófnað með því að hafa:

1. Fimmudaginn 23. nóvember 2017, í verslun Elko, Skógarlind 2, Kópavogi, stolið tveimur settum af heyrnartólum, að verðmæti kr. 68.990.

2. Laugardaginn 9. desember 2017, í verslun Elko, Skógarlind 2, Kópavogi, stolið símahulstri, heyrnartólum og skeggsnyrti að verðmæti kr. 60.985.

3. Föstudaginn 2. mars 2018, í verslun Elko, Skógarlind 2, Kópavogi, stolið hátalara að verðmæti kr. 22.495.

4. Fimmtudaginn 31. maí 2018, í verslun Hagkaupa, Smáralind, Kópavogi, stolið snyrtivörum að verðmæti kr. 10.888.

Teljast brot þessi varða við 244. gr. almennra hegningarlaga nr. 19/1940.

II

Umferðarlagabrot með því að hafa:

5. Föstudaginn 26. janúar 2018, ekið bifreiðinni [...] óhæf um að stjórna henni örugglega vegna áhrifa ávana- og fíkniefna og vegna slævandi efna (í blóði mældist alprazólam 50 ng/ml, amfetamín 520 ng/ml, MDMA 380 ng/ml, pregabalin 9,6 µg/ml og tetrahýdrókannabínól 8,5 ng/ml) eftir Bíldshöfða, Reykjavík uns aksturinn var stöðvaður skömmu síðar við N1 að Bíldshöfða.

6. Mánudaginn 5. mars 2018, ekið bifreiðinni [...] óhæf um að stjórna henni örugglega vegna áhrifa ávana- og fíkniefna og vegna slævandi efna (í blóði mældist alprazólam 19 ng/ml, amfetamín 215 ng/ml, morfín 105 ng/ml, pregabalin 14 µg/ml og tetrahýdrókannabínól 1,2 ng/ml) eftir bifreiðaplani hjá Elko, Skógarlind 2, Kópavogi.

Teljast brot þessi varða við 1., sbr. 2. mgr. 44. gr. og 1. sbr. 2. mgr. 45. gr. a., allt sbr. 1. mgr. 100. gr. umferðalaga nr. 50/1987 ásamt síðari breytingum.

III

--------------------------------------------------------------------------------------------------

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.“

Við þingfestingu játaði ákærða sök nema í III. kafla. Í þinghaldi áður en málið var tekið til dóms féll sækjandinn frá ákæru samkvæmt þessum kafla.

Að svo búnu reifuðu sækjandi og verjandi málið og lögðu það í dóm.

Með játningu ákærðu, sem studd er öðrum gögnum málsins, er sannað að hún hafi gerst sek um þá háttsemi sem henni er þar gefin að sök. Brot hennar eru rétt færð til refsiákvæða.

Árið 2015 var ákærða sektuð og svipt ökurétti í 24 mánuði fyrir akstur undir áhrifum fíkniefna. Hún var sektuð fyrir þjófnað árið 2016 og í mars 2017 var hún dæmd í 30 daga skilorðsbundið fangelsi fyrir þjófnað. Þá var hún, 11. september 2017, dæmd í 45 daga fangelsi, skilorðsbundið í tvö ár, fyrir brot gegn valdstjórninni. Ákærða hefur nú rofið skilorðið og verður skilorðsdómurinn tekinn upp og dæmdur með þessu máli, sbr. 60. gr. almennra hegningarlaga. Refsing ákærðu verður ákveðin samkvæmt 77. gr. sömu laga og er hún hæfileg fjögurra mánaða fangelsi sem ekki eru skilyrði til að skilorðsbinda.

Ákærða er svipt ökurétti í þrjú ár frá dómsbirtingu.

Loks verður ákærða dæmd til að greiða sakarkostnað og málsvarnarþóknun verjanda síns sem ákveðin er með virðisaukaskatti í dómsorði.

A-kk-nf Í-kk-nf héraðsdómari kveður upp dóminn.

D ó m s o r ð:

Ákærða, F-kvk-nf A-kvk-nf J-kvk-nf, sæti fangelsi í fjóra mánuði.

Ákærða er svipt ökurétti í þrjú ár frá dómsbirtingardegi að telja.

Ákærða greiði 603.699 krónur í sakarkostnað og málsvarnarþóknun skipaðs verjanda síns, S-kk-ef S-kk-ef lögmanns, 168.640 krónur.

A-kk-nf Í-kk-nf